Document ID: /fineweb-2-swissfilter-quality_10-filterrobots/filtered/01798.jsonl.gz/1063

«Spieglein, Spieglein an der Wand, wär isch die Schönscht im ganze Land?» D Brüeder Grimm häi drüüber gschriibe. d «Miss Märliland» wohnt bi de siibe
Zwärgli, und es git zum Schluss vom Prinz als «Happy End» e Kuss. Doch d Froog, wär jetz die Schönschti isch, isch offebar no nid vom Tisch.
S goht nämlig, so het d Zyttig gschriibe, am letschte Fryttig, Sytte siibe, au no um «Spieglein an der Wand, wie häisst s schönschte Dorf im Land?»
D «Volkschtimm» het öis informiert: Hämmike isch nominiert!
Jetz wird denn glyy, het me vernoo, e Jury zum Bewärte choo.
Die erschti Uffgoob für d Jury:
Gib «Hemmiken» uf Google yy ...
Äigebröödler